
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	03.06.2026.
	
	Nr. RD-26-199-ir


	Par satiksmi EBRD pilnvarnieku valdes sanāksmes laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Finanšu ministrijas 07.05.2026. vēstuli Nr. 2.1-23/17-3/1282 par satiksmes organizācijas izmaiņām EBRD pilnvarnieku valdes sanāksmes laikā 05.06.2026.:

1. Noteikt, ka 05.06.2026.:

1.1. no plkst. 19.00 līdz plkst. 23.59 Kaļķu ielā, posmā no 11. novembra krastmalas līdz Rātslaukumam, tiks aizliegta transportlīdzekļu (izņemot transportlīdzekļus ar EBRD pilnvarnieku valdes sanāksmes organizatoru izsniegtām atļaujām (paraugs pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu;

1.2. no plkst. 8.00 līdz plkst. 23.59 Bruņinieku ielā (kreisajā ielas pusē), posmā no Brīvības ielas līdz Baznīcas ielai, tiks aizliegta transportlīdzekļu (izņemot transportlīdzekļus ar EBRD pilnvarnieku valdes sanāksmes organizatoru izsniegtām atļaujām (paraugs pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu;

1.3. no plkst. 18.30 līdz plkst. 19.30 pie ēkas Brīvības ielā 75 (virzienā uz centru) uz gājēju ietves (netraucējot gājēju kustību) tiks novietotas trīs transportlīdzekļu vienības (autobusi) ar EBRD pilnvarnieku valdes sanāksmes organizatoru izsniegtām atļaujām (paraugs pielikumā);

1.4. no plkst. 19.00 līdz plkst. 20.00 tiks slēgta transportlīdzekļu (izņemot transportlīdzekļus ar EBRD pilnvarnieku valdes sanāksmes organizatoru izsniegtām atļaujām (paraugs pielikumā)) satiksme Kaļķu ielā, posmā no 11. novembra krastmalas līdz Rātslaukumam.

2. Par satiksmes organizācijas izmaiņām EBRD pilnvarnieku valdes sanāksmes laikā atbilstoši savai kompetencei atbild pilnvarotais pārstāvis Ģirts Krastiņš (tālrunis 29434779, e-pasts: girts.krastins@gmail.com).

3. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:
3.1. aizliegt transportlīdzekļu (izņemot ar EBRD pilnvarnieku valdes sanāksmes organizatoru izsniegtām atļaujām (paraugs pielikumā)) apstāšanos un stāvēšanu 1. punktā minētajās vietās norādītajā laikā, kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļautu vietu;
3.2. nodrošināt sabiedrisko kārtību EBRD pilnvarnieku valdes sanāksmes norises vietās norādītajā laikā.

4. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju nodrošinās ceļu satiksmes drošību un sabiedrisko kārtību 1. punktā minētajās vietās norādītajā laikā.

5. Ņemt vērā, ka pasākuma organizatore – Finanšu ministrija veiks norēķinus ar:

5.1. sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi un satiksmes organizācijas tehnisko līdzekļu izvietošanu 1. punktā noteiktajiem satiksmes ierobežojumiem;

5.2. sabiedrību ar ierobežotu atbildību “A.K.7” par 7. punktā minētajiem pakalpojumiem;
5.3. Rīgas pašvaldības sabiedrību ar ierobežotu atbildību “Rīgas satiksme” par 8. punktā minētajiem pakalpojumiem.
6. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un ceļa zīmju izvietošanu.

7. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.
8. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.
9. Rīgas valstspilsētas pašvaldības Centrālās administrācijas Komunikācijas pārvaldei:

9.1. nodrošināt informācijas par izmaiņām transportlīdzekļu satiksmē EBRD pilnvarnieku valdes sanāksmes laikā publiskošanu Rīgas valstspilsētas pašvaldības komunikācijas kanālu resursos;

9.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Rīgas pilsētas izpilddirektors 

